《重游四圣观》
宋代·连文凤

此是前朝扈跸功，祥飞一朵锦云红。
旌旗南渡长江外，香火西云片水中。
白鹤往来华表月，碧桃开落石坦风。
刘郎今日玄都过，十四年前事不同。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。